Berlingske Tidende, 1836-10-22
Anliggender. Svejz. Den svejziske National-Forenings Central-Committee har udstedt følgende Opfordring til Foreningens Sectioner: "Eedsvorne Bundsforvandte. J den betænkelige Stilling, hvori Svejz befinder sig, maa National-Foreningen, der har Fædrelandets Ære og Uafhængighed til Hovedformaal, i Overeensstemmelse med de velsindede Borgere skynde sig at lette og understøtte de Forholdsregler, til hvilke Øvrighederne maatte beslutte sig. Vor Skrivelse af afvigte 31te Juli, til hvilken vi henvise, indeholdt, ved at tale om den første franske Note, blandt Andet det Udtryk: "Man forhaaner vore Jndretninger, og man lader tydeligt den Villie skinne igjennem at angribe. Hvad vi forudsaae, er nu indtruffet; Angrebet er utilsløret; den franske Regjerings nye Note er fra Begyndelsen til Enden en Opfordring til hine Jndretningers Omstyrtelse, hvilke et frit, soveraint og uafhængigt Folk i Cantonerne har givet sig i Aarene 1830 og 1831, en Ophidsning til Borgerkrig. Den nuværende Tingenes Orden kaldes et uheldsvangert Regimente, et Voldsherredømme, en Faction, en begrædelsesværdig Forandring, et indre Tyranni, og man opfordrer Svejz til at unddrage sig det, hvad man benævner heldbringende og forbryderiske Jndvirkninger; med eet Ord, man appellerer fra det paa Afveje værende og underkuede Svejz til det oplyste og frie Svejz. - Kun et fast Sammenhold og en fra Borgernes Side grændsesløs Hengivenhed for den almindelige Sag kunne, næst Guds Hielp, sikkre os et godt Udfald af vor Modstand mod de mod os rettede uretfærdige Angreb og mod de Fjendtligheder, man truer os med, hvis vi ikke ville gjøre os foragtelige. Men dette Sammenhold og denne Hengivenhed er den svejziske Nationalitets Grundbegreb, hvori alle forskellige Anskuelser, og alle Meningskampe maae ophøre. Hvorledes man end bedømmer vort Forbunds-Forhold, eller For stedet, eller Landdagen; hvilken Anskuelse man end nærer med Hensyn til Forbunds-Revisionen, den i Schinnach grundede svejziske National-Forening forglemmer hine ugrundede Beskyldninger og ufortjente Angreb, der især paa den senere Tid ere gjorte modden, og rækker alle Partier Broderhaanden, indbyder dem til Forsoning og Enighed, for at alle Svejzere, Mand for Mand, kunne modsætte sig den fælleds Fjende. Det er nødvendigt, da det gjelder dets Sag og da det, hvis det vil redde sin Ære og Uafhængighed, maa være forberedt paa de største Offere, overalt opfordres til at udtale sig over den Opreisning, man forlanger af Svejz. Det maa reise sig med Kraft mod enhver Gjenkaldelse af det, der er Sandhed; en saadan Gjenkaldelse vilde være en Handling, uværdig et Folk, der holder paa Æren. National-Foreningens Sectioner maae, tilligemed andre Borgere, treffe Anstalter til, at man, ifølge Egnens Skikke, enten i Folkeforsamlinger eller i Petitioner erklærer sig derover; men fremfor Alt maader saavel i Folkeforsamlingerne og i de i samme faldende Yttringer, som i Petitionerne, herske hiin besindige Overveielse af Faren, hiin rolige Fasthed og med Maadehold forenede Kraft, der afgive Borgen, for et Folk sande Mod og for sammes Udholdenhed. Sectionerne indbydes hermed at treffe Anstalter til, at deres Deputerede øieblikkeligt begive sig til National-Foreningens almindelige Forsamling, saasnart Opfordringen til en saadan udgaaer. For at fremme Offentligheden og Hurtigheden udstedes Nærværende gjennem de offentlige Blade til samme. De Blade, der sætte Priis paa Sandhed og paa Fædrelandets Selvstændighed, opfordres til at meddele det i deres Spalter. Modtager, dyrebare eedsvorne Bundsforvandte, vor Hilsen og Forsikkringen om vor Hengivenhed for Nationens Sag. Lausanne, den 3die October 1836. Central-Committeens Navne: Præsidenten, Heinrich Druly. Secretairen, J. L. B. Bresche, Præst.